Foto: Minki verwelkom pienk bondeltjie vreugdeTrotse pa Ernst Joubert met sy dogtertjie (Foto: Nicola Bester via Minki van der Westhuizen/Faceboook) Die TV-aanbieder Minki van der Westhuizen en haar man, oudrugbyspeler Ernst Joubert, het Vrydagoggend hul derde dogtertjie verwelkom. “Baie welkom by ons, liefste klein engeltjie!!!! Ons is so verlief en dankbaar. Alle eer aan God. Sy is volmaak,” het Minki op Instagram geskryf. Die dogtertjie, wie se naam nog nie bekend gemaak is nie, is by Stellenbosch-medikliniek gebore en het 3.5 kg geweeg. Die egpaar het reeds twee dogtertjies, Katerien (4) en Elise (3). Minki het verlede maand aangekondig het dat sy nie meer die program Boer soek ŉ vrou sal aanbied nie. Sy het die televisieprogram verlaat as gevolg van logistiek rondom haar derde kind se geboorte. Die sangeres Leah is op 1 Februarie aangekondig as die nuwe aanbieder van dié gewilde werklikheidsprogram. A post shared by Minki van der Westhuizen (@minkivanderwesthuizen) A post shared by Minki van der Westhuizen (@minkivanderwesthuizen)